《克己斋》
宋代·邓林

有己人我分，所贵能克之。己克则心公，一钱宁肯私。

兄弟本同则，人我非所施。义利不两立，世人那得知。

因君讽薄俗，成此克己私。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。